Putin bën betimin për mandatin e katërt presidencial
Presidenti rus Putin, është realisht drejtues i vendit tash e 18 vjet me radhë, pavarësisht nëse ka shërbyer si president apo kryeministër i Rusisë.
Vladimir Putin, i cili ka qenë president ose kryeministër i Rusisë që nga viti 1999, bëri sot betimin për një mandat të katërt si president në sallën Andrejevski në Pallatin e Madh të Kremlinit. Inaugurimi i Putinit në Kremlin vjen vetëm dy ditë pas demonstratave të zhvilluara në të gjithë vendin kundër fillimit të një mandati gjashtëvjeçar presidencial për ish agjentin e KGB-së. Me dorën mbi një kopje të kushtetutës, Vladimir Putin u betua për t'i shërbyer popullit rus, për të mbrojtur të drejtat dhe liritë e tyre si dhe sovranitetin e Rusisë. Më pas ai mbajti fjalimin e inaugurimit. Putin nuk do të mund të kandidojë për një mandat të pestë si president, nëse nuk ndryshohet Kushtetuta, e cila nuk lejon më shumë se dy mandate të njëpasnjëshëm. Inaugurimi i Putinit në Kremlin vjen vetëm dy ditë pas demonstratave të zhvilluara në të gjithë vendin kundër fillimit të një mandati gjashtëvjeçar presidencial për ish agjentin e KGB-së. Të shtunën, kreu më i njohur i opozitës ruse, Aleksei Navalny, u arrestua brenda pak minutash pas mbërritjes në një demonstratë në qendër të Moskës. Navalny dhe qindra mbështetës të tij u arrestuan gjatë protestave në Moskë dhe 90 qytete të tjera. Ai u lirua të dielën. Gjatë mandatit të tij të kaluar, zoti Putin aneksoi Krimenë nga Ukraina si dhe bashkoi forcat me udhëheqësin sirian Bashar al-Assad për një fushatë ushtarake në Siri. Në zgjedhjet e marsit, Putin fitoi kundër shtatë rivalëve më të dobët, duke marrë pothuajse 77 përqind të votave. Vëzhguesit ndërkombëtarë i kritikuan zgjedhjet, duke thënë se në to nuk pati alternativa reale, ndërkaq që pati ankesa në shkallë të gjerë për manipulimin e votave. Zyrtarët rusë i përshkruan shkeljet si "të vogla", por thanë se do t’i hetonin ato. Regimet në rrugët e Moskës për inaugurimin e Vladimir Putinit ishin të ndryshme. thotë Tamara Lomakina. hotë Pyotr Gavrilichev. thotë Nikolai Petropavlovski. shprehet Sergei Khorkunov.